AQSh hukumatining xabar berishicha, Texas janubi-g‘arbidagi yo‘l-transport hodisasida qurbon bo‘lganlar soni 13 kishiga yetdi. Bu haqda Assoshieyted Press agentligi xabar berdi. Avvalroq tserkovga tegishli bo‘lgan yuk mashinasi va pikap ishtirokidagi halokat chorshanba kuni yuz bergani haqida xabarlar tarqalgandi. Politsiya ma’lumotlariga ko‘ra, yuk mashinasida keksa yoshdagi 14 nafar kishi bo‘lgan. Pikapda esa yolg‘iz haydovchi bo‘lgani aytilmoqda. AQSh jamoatchilik xavfsizligi departamenti ma’lumotlariga ko‘ra, cherkov yuk mashinasining yana bir yo‘lovchisi vafot etgan.